# НАМУНА

**«ASIA ALLIANCE BANK» АТБ нинг**

**Оммавий оферта шартномси ва овердрафт шарти билан кредит беришнинг умумий шартлари**

Ушбу ҳужжат «ASIA ALLIANCE BANK» АТБнинг (бундан буён матнда - Банк) овердрафт шарти билан кредит бериш тўғрисидаги Шартномани тузиш юзасидан расмий таклифи (оммавий оферта) ҳисобланади. Ушбу ҳужжат овердрафт шарти билан кредитнинг умумий шартлари, уни бериш ва ундан фойдаланиш тартибини ўз ичига олади.

Овердрафт беришнинг алоҳида шартлари Қарз олувчи томонидан овердрафт олинишидан олдин белгиланади. Қарз олувчи Банк томонидан бундай алоҳида шартларни баён қиладиган алоҳида ҳужжатга ўз имзосини қўйиши билан Овердрафт беришнинг якка тартибдаги алоҳида шартларини қабул қилади ва розилигини билдиради.

Қарз олувчи мазкур Офертани акцептлагани ва Овердрафт беришнинг тартибдаги алоҳида шартларини қабул қилгани, Қарз олувчи Банк билан мазкур Оммавий оферта ва Овердрафт беришнинг тартибдаги шартларида назарда тутилган шартларда овердрафт шарти билан кредит бериш тўғрисидаги Шартномани тузган деб ҳисобланади.

##### Шартномани тузиш тартиби ва шартлари

* 1. Банк овердрафтни фақат ушбу Оммавий офертани қабул қилиш йўли билан (Ўзбекистон Республикаси Фуқаролик Кодекси (ЎзР ФК) 369-моддаси 2-бандига мувофиқ) Банк томонидан Овердрафт шарти билан кредит беришнинг умумий шартларини ўз ичига олган Шартномани тузган ва Овердрафт беришнинг тартибдаги алоҳида шартларига розилигини билдирган (ЎзР ФК 370-моддаси 4-қисмига мувофиқ оферта акцепти офертада баён қилинган шартларда шартнома тузишга тенгдир) Қарз олувчига беради. Оммавий офертани қабул қилиш Қарз олувчи томонидан қуйидаги ҳаракатлар йиғиндисини бажариш билан ифодаланади:

А) Банк томонидан тасдиқланган шакл бўйича (Ариза) овердрафт шарти билан кредит олиш ҳақида Ариза билан Банкка мурожаат қилиш;

Б) Аризада кўрсатилган ҳужжатларни тақдим қилиш;

В) Қарз олувчининг Овердрафт беришнинг тартибдаги алоҳида шартларига розилиги (Банк томонидан Қарз олувчига овердрафт бериш тўғрисида ижобий қарор қабул қилинган тақдирда).

* 1. Қарз олувчи томонидан мазкур Оммавий оферта ва Овердрафт беришнинг тартибдаги шартларини акцептлаш пайтидан бошлаб, овердрафт беришнинг умумий шартларини ўз ичига олган Оммавий оферта ҳамда Овердрафт беришнинг тартибдаги алоҳида шартлари Банк ва Қарз олувчи ўртасида тузилган Овердрафт шарти билан кредит бериш Шартномасини (кейинги ўринларда -Шартнома) ташкил қилади.

##### Атамалар ва тушунчалар

**Қарз олувчи** – «ASIA ALLIАNCE BANK» АТБда иш ҳақи лойиҳаси доирасида ёки пенсияни ўтказиш учун очилган махсус сўмдаги карта ҳисобварағига эга бўлган, ташкилот билан меҳнат муносабатларида бўлган ходим ёки пенсионер.

**Ташкилот** – Банк билан иш ҳақи доирасида ташкилотга хизмат кўрсатишга шартнома тузган ва Қарз олувчи у билан меҳнат муносабатларида бўлган корхона.

**Овердрафт** – Овердрафт лимити чегарасида МСКҲ даги мавжуд маблағлардан ташқари Банк Қарз олувчининг сарф-ҳаражат операцияларини амалга оширадиган кредитнинг махсус шакли.

**МСКҲ** – Қарз олувчи учун Банкда иш ҳақи лойиҳаси ёки пенсияларни кирим қилиш учун очилган махсус сўмдаги карта ҳисобварағи.

**Карта –** Банк томонидан Қарз олувчи номига иш ҳақи лойиҳаси доирасида ёки пенсияларни кирим қилиш учун муомалага чиқарилган, Қарз олувчига Ўзбекистон Республикасининг қонун ҳужжатларига мувофиқ МСКҲ даги пул маблағлари билан операцияларни амалга ошириш учун мўлжалланган нақд пулсиз тўлов воситаси сифатида эмиссия қилинган пластик карта.

**Овердрафт лимити** – Қарз олувчига овердрафт маблағларидан фойдаланиб, операциялар амалга ошириш имконияти берилган максимал сумма.

**МСКҲ** бўйича **мавжуд баланс** – Қарз олувчининг МСКҲ даги шахсий маблағлари қолдиғи ва фойдаланилмаган Овердрафт лимитининг миқдорини ичига олган пул маблағлари суммаси.

**Ссуда ҳисобварағи** – Банкнинг Овердрафт бериш ва/ёки сўндириш бўйича операцияларни акс эттириш учун фойдаланадиган ички ҳисобварағи.

##### Умумий қоидалар

* 1. Ушбу Шартномада кўзда тутилган шартларда Банк Қарз олувчига иш ҳақи доирасида ёки пенсияларни ўтказиш учун «ASIA ALLIАNCE BANK» АТБ да Қарз олувчига очилган махсус сўмдаги карта ҳисобварағидаги (кейинги ўринларда МСКҲ) пул маблағлари етарли бўлмаганда ёки умуман бўлмаганда «овердрафт» кўринишида кредит тақдим қилади.
  2. «Овердрафт» (кейинги ўринларда - овердрафт) кўринишидаги кредит деганда овердрафт шарти билан кредит олиш ҳақидаги Аризада белгиланган, овердрафт лимити чегарасидаги МСКҲда мавжуд бўлган маблағлардан ташқари Банк Қарз олувчининг сарф-ҳаражат операциялари тўловларини амалга оширадиган кредитнинг махсус шаклини тушуниш лозим.
  3. Ушбу Шартнома мазмунида овердрафт лимити деганда Қарз олувчига овердрафт маблағларидан фойдаланиб операциялар амалга ошириш имкони бериладиган максимал суммани тушуниш лозим. Овердрафт лимити миқдори Қарз олувчи томонидан кредит бериш тўғрисидаги Аризасида кўрсатилган суммани ва Қарз олувчининг кредит тўлаш қобилиятини таҳлил қилиш натижасини ҳисобга олган ҳолда Овердрафт беришнинг алоҳида шартларида кўрсатилади ва ўртача иш ҳақи/пенсиянинг уч баравар миқдоридан ошмаслиги лозим. Ушбу Шартнома амал қилиш муддати мобайнида овердрат лимити овердрафт шарти билан кредит бериш вақтида расмийлаштириладиган овердрафт лимитининг камайиш Жадвалига мувофиқ пасаяди ва овердрафт шарти билан кредит бериш тўғрисидаги Шартноманинг ажралмас қисми ҳисобланади.

##### Кредитлаш шартлари

* 1. Карта ёрдамида амалга ошириладиган операцияларни тўлаш учун овердрафтдан фойдаланиш имкони Қарз олувчига Шартномани тузиш санасида ёки овердрафт бўйича таъминот тақдим қилингандан сўнг тақдим қилинади, агар бундай шарт Овердрафт беришнинг алоҳида шартларида кўрсатилган бўлса ва қуйидаги ҳолатларнинг бири бошлангунга қадар амал қилади:

- Овердрафт беришнинг алоҳида шартларида кўрсатилган санагача;

- ушбу Шартноманинг 7.2.6-бандида кўрсатилган асослар бўйича Банк томонидан Шартнома бекор қилингунга қадар;

- Банк томонидан Қарз олувчидан Шартнома муддатидан олдин бекор қилиш тўғрисидаги ариза олингунга қадар;

- кўрсатилган асослар бўйича Шартномани муддатидан олдин бекор қилиш санасигача.

* 1. Овердрафт 12 ойгача бўлган муддатга берилади.
  2. Шартноманинг амал қилиш муддати мобайнида ҳисобварақ бўйича мавжуд баланс қуйидаги тарзда аниқланади: Қарз олувчининг шахсий маблағлари қолдиғи ва фойдаланилмаган овердрафт лимити суммасини ўз ичига олган пул маблағлари суммаси.
  3. Овердрафт МСКҲ да маблағлар етарли бўлмаганда ёки умуман бўлмаганда тақдим қилинади.
  4. Овердрафт МСКҲ даги маблағлар қолдиғидан ошган ҳолда МСКҲ бўйича амалга оширилган Қарз олувчининг операциялари бўйича электрон ёки бошқа кўринишда Банк томонидан олинган ҳужжатлар асосида Қарз олувчининг МСКҲ га маблағларни ўтказиш йўли билан амалга оширилади. Овердрафтни бериш санаси бўлиб кредитга берилган пул маблағларини Қарз олувчининг МСКҲсига ўтказиш куни ҳисобланади.
  5. Овердрафт тақдим қилинганлиги фактини тасдиқловчи ҳужжат бўлиб Қарз олувчининг ссуда ҳисобварағи бўйича пул маблағлари ҳаракати тўғрисидаги кўчирма ҳисобланади.

##### Овердрафт учун тўлов

Овердрафтдан фойдаланганлик учун Қарз олувчи Банкка овердрафтнинг ҳақиқатда ишлатилган суммасига ҳисобланадиган *қатьий белгиланган* **йиллик** \_\_\_\_ **% (\_\_\_\_\_\_\_\_\_\_\_\_\_\_\_\_\_\_)** миқдорида фоизлар тўлайди.

* 1. Овердрафт лимитини камайиш Жадвали бузилганда, фоиз ставкаси ошади ва Банк овердрафт бўйича муддати ўтган асосий қарз суммасига **\_\_\_\_\_\_\_\_\_ % (\_\_\_\_\_\_\_\_\_\_\_\_\_\_\_\_\_\_\_\_\_\_) йиллик** ҳисобидан фоиз ҳисоблайди.

##### Фоизларни ҳисоблаш, тўлаш ва овердрафтни қайтариш тартиби

* 1. Овердрафтдан фойдаланганлик учун фоизларни ҳисоблаш йилда 365 кун ҳисобидан, ҳар ойдаги кунлар миқдори ва кредитдан фойдаланган кунларнинг ҳақиқий миқдоридан келиб чиққан ҳолда иш куни охирига ҳар куни амалга оширилади.
  2. Овердрафтдан фойдаланганлик учун фоизларни ҳисоблаш Банк томонидан овердрафт тақдим қилинган кундан бошлаб ва уни тўлиқ қайтариш кунига қадар амалга оширилади.
  3. Қарз олувчи овердрафт қарздорлиги суммасини овердрафт лимитини камайиш Жадвалида кўрсатилган саналардан кеч бўлмаган муддатда овердрафт қарздорлик суммаси ва ҳисобланган фоизларни тўлаши шарт.

Агар овердрафт бўйича қарздорликни тўлаш санаси ва жадвал ичидаги фоизларни тўлаш санаси банк иш куни бўлмаса, тўлаш кейинги банк иш кунига кўчирилади. Агар овердрафт бўйича қарздорликни тўлашнинг охирги санаси ва фоизларни тўлаш санаси банк иш куни бўлмаса, тўлаш олдинги банк иш кунига кўчирилади.

* 1. Овердрафт, ҳисобланган фоизлар ва ҳисобланган неустойка бўйича қарздорликни тўлаш овердрафт лимитини камайтириш Жадвалида белгиланган муддатлар тугашидан қатъи назар, Қарз олувчининг МСКҲ да мавжуд бўлган ва келиб тушаётган маблағлардан амалга оширилади.
  2. Қарз олувчи Банкка Қарз олувчининг қўшимча фармойишисиз ушбу Шартнома бўйича қарзни сўндириш учун Қарз олувчининг Банкдаги МСКҲсида мавжуд бўлган ва келиб тушаётган барча пул маблағларини ҳисобдан чиқариш ҳуқуқини беради.
  3. Қарз олувчи томонидан овердрафтни қайтариш (Қарз олувчи томонидан овердрафт лимити чегарасидан чиқилганида) ёки фоизларни тўлаш муддатлари бузилганда, ўз мажбуриятларини тегишли равишда бажариш мақсадида Қарз олувчи Банкка муддати ўтган овердрафт ва фоизлар бўйича суммани, шунингдек неустойкани Банкнинг тўлов ҳужжати билан Қарз олувчининг Банкда очилган МСКҲсидан ташқари бошқа банк ҳисобварақларидан Ўзбекистон Республикасининг амалдаги қонун ҳужжатлари ва ушбу Шартноманинг 6.7-бандида кўрсатилган навбатга мувофиқ ҳисобдан чиқариш ҳуқуқини беради.
  4. Қарз олувчидан келиб тушаётган пул маблағлари ёки Қарз олувчининг Банкдаги ҳар қандай ҳисобварақларида мавжуд бўлган пул маблағлари қуйидаги тартиб ва навбатда овердрафт бўйича унинг қарздорлигини сўндиришга йўналтирилади:

**-** неустойка тўлаш бўйича муддати ўтган тўловлар;

**-** овердрафт фоизлари бўйича муддати ўтган тўловлар;

**-** овердрафтнинг асосий қарзии бўйича муддати ўтган тўловлар;

**-** муддати ўтган асосий қарз бўйича юқори ҳисобланган фоизлар;

**-** овердрафт фоизлари бўйича муддатли тўловлар;

**-** овердрафтнинг асосий қарзии бўйича муддатли тўловлар.

6.8. Овердрафт ва фоизлар бўйича Банк олдидаги қарздорликни сўндириш куни Банк томонидан тегишли қарздорликни сўндириш учун Қарз олувчининг МСКҲсидан пул маблағларини ҳисобдан чиқариш куни ҳисобланади.

##### Томонларнинг ҳуқуқ ва мажбуриятлари

* 1. **Банк қуйидагиларга мажбур:**
     1. Қарз олувчининг кредит тўлаш қобилияти таҳлилини ўтказиш ҳамда Қарз олувчининг Овердрафт шартларида кредитни бериш тўғрисида ариза билан Банкка мурожаат қилган санадан 3 (уч) иш куни ичида Овердрафт берилишини рад этиш/Овердрафтни беришнинг алоҳида шартларини тайёрлаш.
     2. Қарз олувчига мазкур Шартномада кўрсатилган миқдор ва шартларда овердрафт кўринишида кредит бериш.
     3. Қарз олувчига мазкур Шартнома бўйича қарз олувчилик ҳолати, муддатлари, суммаси, таркиби ва муддати ўтиб кетган қарздорликни қайтариш бўйича мажбуриятларни бажармаслик оқибатлари тўғрисида хабар бериш.
     4. Қарз олувчининг кредит операциялари бўйича банк сирини сақлаш.
  2. **Банк қуйидаги ҳуқуқларга эга:**
     1. Қарз олувчининг тўлов қобилиятини баҳолаш учун унинг шахсий маълумотларидан фойдаланиш. Агар Банк Қарз олувчи ўз мажбуриятларини Шартномага мувофиқ ўз вақтида бажара олмайди деб ҳисоблаши учун асослар бўлса, Банк Қарз олувчига овердрафтни тўлиқ ёки қисман беришни рад этишга ҳақли.
     2. Овердрафтдан фойдаланганлик учун фоизларни мазкур Шартномада назарда тутилган миқдор, муддат ва тартибда ҳисоблаш ва ундириш.
     3. Қарз олувчининг молиявий аҳволини текшириш. Бундай текширувларни ўтказиш даврийлиги Банк томонидан белгиланади.
     4. Қарз олувчининг МСКҲида бўлган ёки келиб тушаётган пул маблағларини, шунингдек бошқа ҳисобварақлардаги пул маблағларини мазкур Шартнома бўйича қарздорликни узиш учун ҳисобдан чиқаришни бунга Қарз олувчининг қўшимча топшириғисиз амалга ошириш.
     5. Қуйидаги ҳолларда Қарз олувчини кредитлашни вақтинча тўхтатиб туриш (овердрафт лимитини нолгача пасайтириш):

- Қарз олувчи томонидан овердрафтни сўндириш ва ҳисобланган фоизларни тўлаш муддатлари бузилганда;

- Қарз олувчи овердрафт лимити чегарасидан чиққанида;

- Қарз олувчи томонидан мазкур Шартноманинг 7.3.3-бандида кўрсатилган мажбуриятлар бажарилмаганда.

Қарз олувчи овердрафт ва/ёки фоизлар бўйича муддати ўтган қарздорликни у пайдо бўлган ойдан кейинги ой ичида сўндирганда, Банк Қарз олувчининг овердрафт лимитини қайта тиклаш ҳуқуқига эга.

* + 1. Қуйидаги ҳолларда овердрафтнинг фойдаланилган суммасини муддатидан аввал ундиришга қаратилиб, бир томонлама овердрафт лимитини пасайтирилади ёки Қарз олувчининг МСКҲсини кредитлашдан воз кечилади:

• Қарз олувчининг МСКҲсига пул маблағларининг ҳар ойлик тушум миқдори пасайганлиги тўғрисида ахборот олганда;

• Банк Қарз олувчидан МСКҲни ёпиш тўғрисида аризасини олганда;

• Овердрафт бўйича асосий қарз, фоизлар ва/ёки бошқа тўловлар ўз вақтида сўндирилмаганда;

• Қарз олувчи мазкур Шартнома бўйича ўз зиммасига олган мажбуриятларини бузганда ва/ёки бажармаганда ва/ёки лозим даражада бажармаганда;

• Қарз олувчининг молиявий аҳволи ёмонлашганда;

• Иш берувчи билан меҳнат муносабатлар тугаганда (пенсионерлар бундан мустасно);

• Банк томонидан Қарз олувчиининг Иш берувчисидан иш ҳақи лойиҳаси доирасида ташкилотга хизмат кўрсатиш шартномаси бекор қилинганлиги тўғрисида ариза олинганда;

• Банк Қарз олувчи томонидан ишончсиз ахборот бериш ҳолатлари аниқлаганда;

• Қарз олувчи банк назоратидан бўйин товлаганда;

• Овердрафт қайтмаслиги таваккалчилигини оширувчи ҳар қандай омиллар пайдо бўлганда.

Банк Қарз олувчига ушбу шартномада назарда тутилган Овердрафтни беришдан бутунлай ёки қисман бош тортган тақдирда, ушбу Овердрафт кредити бўйича маблағлар беришни тўхтатиб қўйиш тўғрисида қарор қабул қилинган санадан бошлаб кейинги иш кунидан кечиктирмасдан Қарз олувчига Овердрафт бериш тўхтатилганлиги ва унинг сабаблари юзасидан ёзма ёки масофавий алоқа каналлари орқали хабарнома юборади.

* + 1. Қарз олувчини Овердрафт лимитини пасайтириш жадвали бўйича тўловнинг навбатдаги санаси тўғрисида муддатидан олдин хабардор қилиш.
  1. **Қарз олувчи қуйидаги мажбуриятларга эга:**
     1. Овердрафтдан фойдаланиш жараёнида кредитлашнинг муддатлилик, қайтаришлик, тўловлилик, таъминланганлик каби асосий тамойилларига риоя қилиш (агар овердрафтни бериш шартлари бўйича таъминот тақдим қилиш назарда тутилган бўлса).
     2. Мазкур Шартномада белгиланган тартиб ва муддатларда овердрафтни қайтариш ва ҳисобланган фоизларни, шунингдек жаримани тўлаш.
     3. Шартнома имзоланганидан сўнг 5 (беш) календарь кун ичида Овердрафт шартларида кредитни бериш тўғрисида аризада кўрсатилган таъминотни Банкка тақдим қилиш.
     4. Қарз олувчининг молиявий аҳволи ёмонлашишига ва Қарз олувчи томонидан мазкур Шартнома бўйича Банк олдидаги мажбуриятларни бажармаслик ва/ёки лозим даражада бажармаслик хатари пайдо бўлишига олиб келиши мумкин бўлган ҳеч қандай мажбуриятларни ўз зиммасига олмаслик ва чоралар кўрмаслик.
     5. Мазкур Шартноманинг 7.2.6-бандида кўрсатилган ҳолатларда, Банкнинг тегишли хабарномасини (эътирозини) олган санадан 5 (беш) банк кун ичида овердрафт бўйича қарздорликни, фоизларни ва/ёки овердрафт бўйича мазкур Шартномадан келиб чиқадиган бошқа тўловларни сўндириш.
     6. Банк томонидан назорат функцияларни амалга ошириш учун:

- Банк ходимларига овердрафтни олиш учун тақдим қилинадиган ҳужжатларда ахборотни ҳар қайси манбалардан фойдаланган ҳолда, шу жумладан улар томонидан яшаш жойига, иш жойига ташриф буюриш ва ҳ.к.лар орқали текшириш ва қайта текшириш имконини бериш;

- Банкнинг ёзма сўровномаси бўйича бундай сўровнома олган санадан 5 календарь кун ичида алоҳида маълумотлар, шахсий, биографик маълумотлар ёхуд ўзга ахборотни тақдим қилиш.

* + 1. Банкнинг сўровномаси бўйича Банк қилган барча харажатлар ва зарарларни, шу жумладан овердрафт бўйича қарздорликни мажбурий ва/ёки муддатидан олдин ундириш учун чораларни кўриш сабабли кўрган харажатлар ва зарарларни унга қоплаб бериш.
    2. Овердрафт олиш учун ҳужжатларда кўрсатилган маълумотлар ўзгарганлиги тўғрисида, шу жумладан паспорт маълумотлар, прописка, рўйхатга олиш, амалдаги яшаш жойи, иш жойи, фамилия, исми, отасининг исми, уй, иш ёки мобил телефон рақамлари ўзгарганлиги тўғрисида, шунингдек Қарз олувчи томонидан мазкур Шартнома бўйича мажбуриятлар бажарилишига таъсир қилиши мумкин бўлган бошқа ҳолатлар пайдо бўлганлиги тўғрисида бундай ўзгаришлар, ҳолатлар юз берган санадан 5 (беш) календарь кун ичида Банкни хабардор қилиш ва зарур бўлганда Банк билан кредит ҳужжатлар учун қўшимча келишувларни имзолаш. Банк Қарз олувчи томонидан ушбу бандда кўрсатилган мажбуриятларни бажармаслик оқибатида Қарз олувчи хабарномаларни олмаганлиги ёхуд хабарномалар бошқа шахс томонидан олинганлиги учун жавобгар бўлмайди.
    3. Мазкур Шартнома бўйича мажбуриятларни бажаришга таъсир қилиши мумкин бўлган ўзгаришлар тўғрисида Банкни дарҳол ёзма равишда хабардор қилиш, шу жумладан:

- МСКҲда пул маблағларининг ҳар ойлик тушум миқдори тўхтатилиши ёки камайиши;

- Банкда ёки бошқа банклардан кредитлар олиш.

* + 1. Банкнинг мазкур Шартномада ва Ўзбекистон Республикасининг амалдаги қонунчилигида назарда тутилган ҳар қандай ҳуқуқларини амалга оширишда Банкка тўсқинлик қилмаслик.
    2. Қарз олувчи Банкнинг ёзма розилигисиз мазкур Шартнома бўйича ўз ҳуқуқлари ва мажбуриятларини бошқа шахсга тўлиқ ёки қисман ўтказишга ҳақли эмас.
    3. Мазкур Шартнома шартлари махфийлигини сақлаш.
  1. **Қарз олувчи қуйидаги ҳуқуқларга эга:**
     1. Мазкур Оферта шартларини қабул қилиш ва Шартномани тузиш мақсадида мазкур Оммавий офертанинг 1.1-бандида белгиланган ҳаракатларни амалга ошириш йўли билан Шартномага қўшилиш.
     2. Мазкур Шартномада белгиланган шартларда овердрафтнинг ўрнатилган лимити доирасида “овердрафт” кўринишидаги кредитдан фойдаланиш.
     3. МСҚҲга нақд пул маблағларини киритиш ёки МСҚҲга Қарз олувчининг ҳар қандай ҳисобварақларидан нақдсиз шаклда пул ўтказиш йўли билан овердрафт бўйича бутун қарздорлик суммасини қайтаришни ва муддатидан олдин фоизларни тўлашни амалга ошириш. Қарз олувчи овердрафт бўйича бутун қарздорлик суммасини муддатидан олдин қайтариш учун Банкка тегишли аризани тақдим қилиши керак. Овердрафт бўйича асосий қарз қисман муддатидан олдин қайтарилишига йўл қўйилмайди.
     4. Мазкур Шартнома имзоланганидан сўнг Қарз олувчи томонидан Банкдан пул маблағларини олгунга қадар овердрафт олишдан воз кечиш.

##### Овердрафтнинг қайтарилишини таъминлаш

* 1. Агар Қарз олувчига тақдим қилинадиган овердрафт лимит миқдори *\_(сумма рақамлар ва ҳарфлар билан кўрсатилсин )*\_\_\_\_\_\_\_\_ суммадан ошиб кетса, Қарз олувчи Банкка Шартнома имзоланган сўнг 5 (беш) календарь кундан кечиктирмасдан овердрафт лимити суммасидан камида 125% (Банк билан алоқадор шахслар бўйича 130%) суммада қуйидаги таъминотни тақдим қилиши шарт:
     1. учинчи шахснинг кафиллиги. Кафилликнинг аниқ шартлари Банк, Қарз олувчи ва Кафил ўртасида имзоланган тегишли кафиллик шартномасида кўрсатилади ва у мазкур Шартнома бўйича кредитни бериш санасигача Қарз олувчи томонидан расмийлаштирилиши керак. Кафиллик шартномасини имзолаш билан боғлиқ харажатларни Қарз олувчи ўз маблағлари ҳисобидан тўлайди.
     2. Қарз олувчига ёки учинчи шахсга мулк ҳуқуқи асосида тегишли бўлган мулк гарови (бундан буён “Гаров предмети” деб номланади). Гаров предметининг келишилган гаров қиймати Овердрафтни беришнинг алоҳида шартларида, шунингдек Банк, Қарз олувчи ва Гаров берувчи (*агар учинчи шахс гаров берувчи бўлса*) имзолайдиган гаров предмети қийматини келишиш далолатномасида кўрсатилади. Кредит бўйича таъминот сифатида тақдим қилинадиган юқорида кўрсатилган гаров предметининг аниқ шартлари гаров шартномасида белгиланади. Қарз олувчи Банк томонидан маъқулланган суғурта компанияси орқали “Гаров предметини” суғурталаш ва ушбу суғуртани мазкур шартноманинг бутун амал қилиш даврида таъминлаш мажбуриятини ўз зиммасига олади. Суғурта ҳодисаси юз берганда наф олувчи деб Банк ҳисобланади. Лозим даражада расмийлаштирилган тегишли суғурта шартномаси ва суғурта полиси Қарз олувчи томонидан мазкур Шартнома бўйича кредитни бериш санасигача Банкка тақдим қилиниши керак. Нотариусда гаров шартномасини расмийлаштириш, шунингдек суғурта шартномасини расмийлаштириш билан боғлиқ харажатларни Қарз олувчи ўз маблағлари ҳисобидан тўлайди.
     3. Кредит қайтмаслиги хатарини суғурталаш. Банк мазкур Шартнома бўйича кредитни бергунга қадар Суғурталовчи билан кредит қайтмаслик хатарини суғурталаш шартномасини имзолайди ва Суғурталовчи номига суғурта мукофотини тўлайди. Қарз олувчи Банк томонидан суғурта мукофоти тўловини амалга ошириш кунига тўланган суғурта мукофоти суммасини Банкка қоплаб беради.
  2. Банк билан боғлиқ бўлган шахсларга бериладиган кредитлар бўйича таъминот Ўзбекистон Республикаси қонунчилигида белгиланган миқдорда қабул қилинади.
  3. Таъминот тўғрисида аниқ маълумотлар Овердрафт шартларида кредитни бериш тўғрисида аризада, шунингдек Овердрафтни беришнинг алоҳида шартларида кўрсатилади.
  4. Қарз олувчи томонидан мазкур Шартномада белгиланган муддатда таъминот тақдим қилинмаган тақдирда, Банк Шартномани бир томонлама бекор қилишга ҳақли.
  5. Агар Қарз олувчи мазкур Шартнома бўйича белгиланган санага асосий қарз, фоизлар ва/ёки мазкур Шартнома шартларидан келиб чиқадиган бошқа тўловларни узиш бўйича ҳар қандай тўловни амалга оширишга қодир эмаслик вазияти пайдо бўлса, Банк ундирувни Ўзбекистон Республикаси қонунчилигига мувофиқ кредит бўйича таъминотга қаратиш истисносиз ҳуқуқига эга бўлади.
  6. Ундирув мазкур Шартнома бўйича қабул қилинган таъминотга қаратилганда, Банк ўз ихтиёрига кўра биринчи навбатдаги ундирув объектини танлаш ҳуқуқини ўзида сақлаб қолади. Ундирувни ундирув объектларидан бирига қаратиш Банкни бошқа ундирув объектига (объектларига) қаратишда чеклаб қўймайди.

##### Томонларнинг жавобгарлиги

* 1. Қарз олувчи томонидан Овердрафт лимитини камайиш жадвалида белгиланган муддатда овердрафтни (асосий қарзни) сўндириш бўйича мажбуриятлар бажарилмаганда (Қарз олувчи овердрафт лимитини ошириб юборганда), Қарз олувчи Банкка мазкур Шартноманинг 3.2-бандига мувофиқ оширилган фоиз ставкаси бўйича фоизларни тўлаш мажбуриятини ўз зиммасига олади.
  2. Фоизлар Овердрафт лимитини камайиш жадвалида белгиланган муддатда тўланмаганда ва улар бўйича муддати ўтказиб юборилган суммалар ҳосил бўлганида, Қарз олувчи Банкка тўловнинг ҳар бир муддати ўтказиб юборилган сумманинг 0,15 фоиз миқдорида пеня тўлайди, лекин у муддати ўтказиб юборилган тўлов суммасининг 50 фоизидан ошмаслиги керак.
  3. Овердрафтни белгиланган муддатда ажратишни кечиктирганлиги учун Банк Қарз олувчига кечиктирилган ҳар бир кун учун кечиктирилган кредит миқдорнинг 0,10 % миқдорида, лекин кечиктирилган тўлов суммасининг 50 фоизидан кўп бўлмаган миқдорда пеня тўлайди.

##### Шартноманинг амал қилиш муддати, Шартномани ўзгартириш ва тугатиш тартиби

* 1. Мазкур Шартнома Қарз олувчи Оммавий офертанинг 1.1-бандида назарда тутилган ҳаракатларни амалга оширган санадан кучга киради.
  2. Қарз олувчи мазкур Шартномани бир томонлама исталган асослар кўра Банкка Шартномани бекор қилиш тўғрисида ёзма аризани юбориб, бекор қилиш ҳуқуқига эга. Бундай аризани олган кунида Банк Қарз олувчини кредитлашни тўхтатади (овердрафт лимитини нолгача камайтиради) ва овердрафтнинг ишлатилган суммасини муддатидан олдин ундирувга қаратади. Шартнома Қарз олувчи томонидан овердрафтни қайтариш бўйича мажбуриятлар бажарилган ва фоизлар тўланган кундан эътиборан бекор қилинган ҳисобланади.
  3. Банк мазкур Шартноманинг 7.2.6-бандидаги ҳолатлар юзага келганида мазкур Шартномани бир томонлама Қарз олувчини қўшимча хабардор қилмасдан бекор қилиш ҳуқуқига эга.

Мазкур ҳолатлар бошланганлиги тўғрисида Банкка маълум бўлган кундан бошлаб, Банк Қарз олувчини кредитлашни тўхтатади (овердрафт лимитини нолгача пасайтиради) ва овердрафтнинг ишлатилган суммасини муддатидан олдин ундирувга қаратади.

* 1. Банк томонидан Оммавий офертанинг матнига ўзгартиришларни киритган тақдирда, мазкур Оммавий оферта матнига ўзгартиришларни (қўшимчалар) киритгунга қадар Банк билан тузилган шартномалар, шартномага кўра ўз мажбуриятларини тўлиқ равишда Томонларнинг узил-кесил бажаришига қадар ўзгармасдан ўз шартларни сақлаб қолади.

##### Бошқа шартлар

* 1. Низолар юзага келган тақдирда, банк ёзувлари мазкур Шартнома бўйича ҳар икки тараф мажбуриятларининг имтиёзли далили ҳисобланади.
  2. Тарафларнинг бир-бирларига талабномалари (хабарномалар, хатлар ва бошқа ҳужжатлар), агар улар ёзма шаклда тайёрланган бўлса, Қарз олувчи/Банк томонидан имзоланган ва ушбу Шартномада кўрсатилган Қарз олувчи/Банкнинг манзилларига буюртмали почта жўнатмаси билан юборилган ёки Қарз олувчи/Банк томонидан етказиб берилган бўлса, имзо чектирилиб қўлга топширилган бўлса ёхуд Масофадан хизмат кўрсатиш каналлари[[1]](#footnote-1) ёки факс орқали юборилган бўлса, тегишлича юборилган деб ҳисобланади.
  3. Хабарнома почта бўлинмаси томонидан почта квитанциясида қўйилган санадан, хабарномада кўрсатилган курьер томонидан хабарнома олинган санадан (курьер томонидан етказилган тақдирда), ёки факсимиль алоқа ёрдамида юборилган санадан ёки хабарнома Масофали хизмат кўрсатиш каналларибўйича юборилган санадан юборилган деб ҳисобланади. Ушбу Шартномада назарда тутилмаган ҳолатлар юзага келганда иккала томон Ўзбекистон Республикасининг амалдаги қонун ҳужжатларига амал қилади.

Банкнинг ҳар қандай хабарномаси, сўрови юборилган санадан эътиборан уч календарь куни ўтгандан сўнг, Қарз олувчи томонидан қабул қилинган деб ҳисобланади.

* 1. Ушбу шартномада назарда тутилмаган вазиятлар юзага келганда иккала томон Ўзбекистон Республикасининг амалдаги қонун ҳужжатларига таянади.
  2. Ушбу Шартномадан келиб чиқадиган ёки у билан боғлиқ, шу жумладан уни тузиш, ўзгартириш, ижро этиш, бузиш, бекор қилиш, тўхтатиш ва ҳақиқий эмаслиги билан боғлиқ бўлган барча низолар, келишмовчиликлар ва даъволар Тарафлар томонидан талабномаларни ушбу Шартноманинг 10.4-бандида кўрсатилган тартибда юбориш орқали ҳал қилинади.
  3. Талабнома тақдим этилган тараф, талабнома олинган кундан бошлаб 15 кун ичида (ушбу Шартноманинг 7.3.5-бандида кўрсатилган хабарнома(талабнома)ни юборилган ҳолатлар бундан истисно) унга жавоб беришга мажбурдир.
  4. Талабномаси рад этилган (қисман рад этилган) ёки белгиланган муддатда даъвога жавоб олмаган Тараф \_\_\_\_\_\_\_\_\_\_\_\_\_\_\_\_ фуқаролик судига\* даъво аризаси билан мурожаат қилишга ҳақлидир.
  5. Ушбу Шартнома билан Қарз олувчи(-лар), кредит тарихини шакллантириш учун, Банк томонидан Кредит ахбороти давлат реестри, Кредит бюроси, Гаров реестри Давлат унитар корхонасига ушбу Шартноманинг тузилиш шартлари, тақдим этилган таъминот ва мажбуриятларнинг бажарилиши тўғрисидаги маълумотларни тақдим этилишига розилигини билдиради.

1. **Масофадан хизмат кўрсатиш каналлари** – ахборотни узатиш, жумладан, томонларнинг бир-бирига хабарномалар юбориш усуллари, хусусан: Интернет-банкинг ва/ёки «MyAlliance» мобил иловаси ва/ёки электрон почта ва/ёки «Шахсий кабинет» ва/ёки телефон алоқаси каналлари (шу жумладан СМС- хабарлар). [↑](#footnote-ref-1)